News Update: Tesla เร่งขยายการผลิต ใกล้บรรลุดีลตั้งโรงงานผลิตรถยนต์ EV ในอินโดนีเซีย พร้อมขยายโรงงานกิกะแฟคทอรีในเท็กซัส - FINNOMENA
Tesla ใกล้บรรลุดีลตั้งโรงงานผลิตรถยนต์ในอินโดนีเซีย โดยมีกำลังการผลิตรถยนต์ 1 ล้านคันต่อปี รวมถึงจ่อขยายโรงงานกิกะแฟคทอรีในเท็กซัสมูลค่า 776 ล้านดอลลาร์
12 ม.ค. 2566

Tesla ใกล้บรรลุดีลตั้งโรงงานผลิตรถยนต์ในอินโดนีเซีย โดยมีกำลังการผลิตรถยนต์ 1 ล้านคันต่อปี รวมถึงจ่อขยายโรงงานกิกะแฟคทอรีในเท็กซัสมูลค่า 776 ล้านดอลลาร์
อินโฟเควสท์รายงานเพิ่มเติมว่า ตอนนี้ Tesla มีโรงงานผลิตรถยนต์อยู่ที่เมืองเซี่ยงไฮ้ของจีน ซึ่งเป็นโรงงานผลิตรถยนต์ขนาดใหญ่ที่สุดของบริษัท และโรงงาน 3 แห่งในสหรัฐ, 1 แห่งในเยอรมนี รวมทั้งมีแผนตั้งโรงงาน 1 แห่งในเม็กซิโก
ก่อนหน้านี้ อีลอน มัสก์ ซีอีโอของ Tesla เผยในเดือนพ.ย. ปีที่แล้วว่า เกาหลีใต้เป็นหนึ่งในประเทศที่บริษัทจะตั้งโรงงานผลิตรถยนต์ของเทสลา
นอกจากนี้ Tesla ยังได้ยื่นขออนุญาตขยายโรงงานกิกะแฟคทอรี (Gigafactory) ในรัฐเท็กซัสของสหรัฐฯ ด้วยเงินลงทุนทั้งสิ้น 775.7 ล้านดอลลาร์ ซึ่งเป็นการเคลื่อนไหวครั้งใหญ่สุดนับตั้งแต่สร้างโรงงานในเยอรมนีเมื่อปีที่แล้ว
โดยบริษัทวางแผนเพิ่มสิ่งปลูกสร้างใหม่ 5 แห่งในเมืองออสติน ของรัฐเท็กซัส ซึ่งรวมถึง ห้องปฏิบัติการทดสอบเซลล์ไฟฟ้าและยูนิตที่มีชื่อว่า “แคโทด” (Cathode)
ขณะที่ข่าวขยายโรงงานเกิดขึ้นหลายวันหลังรายงานระบุว่า Tesla เลื่อนตำแหน่งนายทอม จู ประธานฝั่งจีนของเทสลา ให้เข้ามาดูแลโรงงานประกอบรถยนต์ของเทสลาในสหรัฐโดยตรง รวมถึงการดำเนินงานด้านการขายในอเมริกาเหนือและยุโรป
อ้างอิง:
https://www.ryt9.com/s/iq29/3388722 
https://www.ryt9.com/s/iq29/3388785
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
รถยนต์ไฟฟ้า
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA